חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה החדש (הוראת שעה)
, .

 מטרתו של חוק זה היא מתן אפשרות להסמיך את שירות הביטחון הכללי לסייע למשרד הבריאות בביצוע חקירה אפידמיולוגית לשם צמצום התפשטות נגיף הקורונה החדש, כדי להגן על שלומו ובריאותו של הציבור, כחלק ממאמצי מדינת ישראל להתמודד עם ההתפשטות המהירה של הנגיף ולנוכח הדחיפות הנובעת מהעלייה בשיעורי התחלואה המהווה סכנה חמורה ומיידית לאזרחי ישראל ותושביה והמחייבת שימוש באמצעים חריגים, והכול לתקופה מוגבלת, ובד בבד קידום והטמעה של השימוש בקרב הציבור בטכנולוגיה אזרחית לאיתור מי שהיו במגע קרוב עם חולים.

 בחוק זה –
 ”גורם מוסמך במשרד הבריאות“ – מי שהוסמך לפי ;
 ”גורם מוסמך בשירות“ – מי שהוסמך לפי ;
 ”ועדת החוץ והביטחון“ – ועדת החוץ והביטחון של הכנסת;
 ”ועדת הכנסת לענייני השירות“ – ועדת המשנה למודיעין ולשירותים חשאיים של ועדת החוץ והביטחון;
 ”חולה“ – חולה עם ממצא מעבדתי חיובי לנגיף הקורונה החדש;
 ”חוק שירות הביטחון הכללי“ – ;
 ”מגע קרוב עם חולה“ – מגע עם חולה העלול להביא להדבקה במחלה, בהתייחס למרחק מהחולה ולזמן החשיפה אליו, בהלימה, ככל האפשר, להנחיות הקליניות של נציג משרד הבריאות, כפי שפורטו בנוהל משרד הבריאות;
 ”מחלה“ – המחלה הנגרמת על ידי נגיף הקורונה החדש;
 ”מידע טכנולוגי“ – נתוני זיהוי, נתוני מיקום ונתוני התקשרויות, למעט תוכן שיחה כהגדרתה ;
 ”מכשיר טלפון נייד“ – ציוד רדיו טלפון נייד כמשמעותו ;
 ”נגיף הקורונה החדש“ – Novel Coronavirus 2019-nCov;
 ”נוהל משרד הבריאות“ – הנוהל שנקבע לפי ;
 ”נוהל השירות“ – הנוהל שנקבע לפי ;
 ”נציג משרד הבריאות“ – כל אחד מאלה:
 המנהל הכללי של משרד הבריאות;
 ראש שירותי בריאות הציבור במשרד הבריאות או סגנו;
 ”נתוני התקשרויות“ – מספר הטלפון של המתקשר, מספר הטלפון של יעד ההתקשרות ומועד ההתקשרות;
 ”נתוני זיהוי“ – שם, מספר זהות, מספר טלפון ותאריך לידה;
 ”נתוני מיקום“ – נתוני איכון של מכשיר טלפון נייד;
 ”פרטי בקשה לקבלת סיוע“ – הפרטים כמפורט להלן, לגבי חולה שהבקשה נוגעת אליו:
 שם החולה;
 מספר הזהות של החולה;
 מספר הטלפון של החולה;
 המספר הסידורי של החולה ברשימת החולים שמנהל משרד הבריאות;
 תאריך אבחונו כחולה;
 התאריך שממנו נדרשת הבדיקה שחל עד 14 ימים לפני תאריך אבחונו כחולה ולפי ההנחיות המקצועיות של נציג משרד הבריאות;
 ”צווי הבידוד“ – שניים אלה:
 ;
 ;
 ”השירות“ – שירות הביטחון הכללי.

 שוכנעה הממשלה כי בשל חשש להתפשטות רחבת היקף של המחלה יש צורך מיידי וממשי בהסתייעות בשירות, רשאית היא להכריז על הסמכת השירות לבצע פעולות סיוע כאמור , לשם איתור מי שהיו עלולים להידבק מחולים, לצורך סיוע למשרד הבריאות בביצוע חקירות אפידמיולוגיות למטרת זיהוי נתוני מיקומם של חולים בתקופה של עד 14 ימים ולפי ההנחיות המקצועיות של נציג משרד הבריאות, לפני תאריך אבחונם במחלה וזיהוי האנשים שבאו במגע קרוב עם החולים בתקופה האמורה (בחוק זה – הכרזה).
 
 הממשלה לא תכריז כאמור בסעיף קטן (א) אלא אם כן שוכנעה כי אין חלופה מתאימה להסתייעות בשירות, בשים לב לסיכון הנשקף לציבור מהמחלה ולאחר שהונחו לפניה המלצותיו של צוות השרים כאמור ; הצעה להכרזה תובא לממשלה על ידי ראש הממשלה וראש הממשלה החלופי.
 בתקופת תוקפה של ההכרזה יהיה משרד הבריאות רשאי להעביר לשירות בקשה לקבלת סיוע, ובלבד שמספר החולים החדשים באותו יום או ביום שקדם לו עלה על 200.
 ההכרזה תעמוד בתוקפה לתקופה שתיקבע בה, בהתחשב בהתפשטות הצפויה של נגיף הקורונה החדש בישראל ושלא תעלה על 21 ימים.
 ההכרזה תפורסם ברשומות ובאתר האינטרנט של משרד הבריאות ותיכנס לתוקף עם פרסומה ברשומות.

 הכרזה לפי  תובא לאישור ועדת החוץ והביטחון של הכנסת.
 הוועדה רשאית לאשר את ההכרזה, לא לאשרה או לאשרה לתקופה קצרה יותר; החליטה הוועדה שלא לאשר את ההכרזה, יפקע תוקפה בתום 24 שעות ממועד מתן ההחלטה.
 לא דנה הוועדה בהכרזה שהובאה לאישורה, יראו את ההכרזה כאילו אושרה; ואולם ההכרזה שתוכרז אחרי אותה הכרזה תהיה טעונה את אישור ועדת החוץ והביטחון בתוך חמישה ימים מיום פרסומה ברשומות ויחולו הוראות סעיף קטן (ב).
 החלטת ועדת החוץ והביטחון תפורסם ברשומות מטעם הכנסת.

 
 חדלו להתקיים הנסיבות כאמור  המצדיקות את ההכרזה, תבטל הממשלה את ההכרזה.
 
 ביטול ההכרזה ייכנס לתוקף עם ההחלטה עליו, והודעה על הביטול תפורסם ברשומות ובאתר האינטרנט של משרד הבריאות בהקדם האפשרי.

 בתקופת תוקפה של ההכרזה מוסמך השירות, על פי בקשה לקבלת סיוע כאמור , לבצע את הפעולות האלה (בחוק זה – פעולות סיוע):
 לעבד מידע טכנולוגי לגבי החולה שהבקשה נוגעת אליו ולגבי האנשים שבאו במגע קרוב עם החולה, בנוגע לתקופה שחל עד 14 ימים לפני תאריך אבחונו כחולה ולפי ההנחיות המקצועיות של נציג משרד הבריאות;
 להעביר למשרד הבריאות את פרטי המידע כמפורט להלן, או חלק מהם, ככל שהדבר דרוש ואפשרי (בחוק זה – פרטי המידע הדרושים):
 לגבי החולה – נתוני מיקום בתקופה שחל עד 14 ימים לפני תאריך אבחונו כחולה ולפי ההנחיות המקצועיות של נציג משרד הבריאות;
 לגבי אנשים שבאו במגע קרוב עם החולה – נתוני זיהוי, התאריך והשעה שבהם היו במגע קרוב אחרון עם החולה והמיקום שבו התקיים אותו מגע.
 
 פעולות הסיוע יתבצעו על בסיס מידע טכנולוגי בלבד המוחזק בידי השירות לפי כל דין, ובכפוף להגבלות המפורטות .
 פעולות הסיוע יתבצעו באופן ממוכן ככל האפשר ובשמירה על פרטיותם וכבודם של החולה ושל האנשים שבאו במגע קרוב עם החולה.

 בקשה לקבלת סיוע תוגש בידי נציג משרד הבריאות, באמצעות גורם מוסמך במשרד הבריאות, לגורם מוסמך בשירות (בחוק זה – בקשה לקבלת סיוע).
 בקשה לקבלת סיוע תכלול את כל פרטי הבקשה לקבלת סיוע לגבי החולה שהבקשה נוגעת אליו, המצויים בידי משרד הבריאות.
 משרד הבריאות יודיע לחולה שהבקשה לקבלת סיוע נוגעת אליו על כך שעקב אבחונו כחולה הועברו פרטיו לבדיקה באמצעים טכנולוגיים בשירות; הודעה כאמור תישלח בסמוך להעברת הבקשה לקבלת סיוע ותכלול גם מידע על מטרת הבדיקה ועל הדרך שבה יוכל החולה לברר פרטים נוספים בעניין זה.

 הוגשה בקשה לקבלת סיוע, יעביר גורם מוסמך בשירות לגורם מוסמך במשרד הבריאות, את פרטי המידע הדרושים לגבי החולה שהבקשה נוגעת אליו ולגבי מי שבא במגע קרוב עם החולה; גורם מוסמך בשירות לא יעביר כל מידע אחר.

 משרד הבריאות יודיע לאדם שנמצא כי היה במגע קרוב עם חולה במועד מסוים על הממצא האמור ועל החובה החלה עליו לפי דין בשל כך; הודעה כאמור תכלול גם מידע על הדרך שבה יוכל אותו אדם לברר פרטים נוספים בעניין זה ולפנות בהשגה לפי סעיף קטן (ג), ולא תכלול פרטים מזהים לגבי החולה.
 משרד הבריאות רשאי לשלוח לאדם שנשלחה לו הודעה כאמור בסעיף קטן (א), הודעות תזכורת לגבי החובה החלה עליו לפי דין כפי שנמסר לו בהודעה.
 אדם שקיבל הודעה לפי סעיף קטן (א), רשאי לפנות למשרד הבריאות בבקשה לבחינה חוזרת של הנתונים שעל בסיסם התקבלה ההודעה (בחוק זה – השגה).
 פנה אדם בהשגה, יתחשב משרד הבריאות בהחלטתו בה, בין היתר, בהצהרתו של המשיג לעניין מיקומו במועד הנקוב בהודעה והיותו במגע קרוב עם חולה במועד מסוים.
 פנה אדם בהשגה, רשאי משרד הבריאות להעביר לשירות בקשה נוספת לביצוע פעולות הסיוע לגבי החולה שאותו אדם היה במגע קרוב עמו ואת פרטי ההשגה, ככל הנדרש, והשירות יהיה רשאי לבצע פעולות סיוע לגבי אותו חולה פעם נוספת, אם הדבר נדרש.
 ההחלטה על דחיית ההשגה לפי סעיף זה תהיה מנומקת ותימסר לפונה בהקדם האפשרי בנסיבות העניין, ולא יאוחר מ־24 שעות ממועד הפנייה בהשגה.

 ראש השירות יקבע נוהל שיכלול הוראות לעניין דרכי הפעולה של השירות במסגרת פעולות הסיוע, יאושר על ידי היועץ המשפטי לממשלה, ויובא לידיעת ועדת הכנסת לענייני השירות.
 נוהל השירות הוא חסוי וגילויו או פרסומו אסור, ויחולו לעניין זה הוראות .

 המנהל הכללי של משרד הבריאות יקבע נוהל שיכלול את כל המפורט להלן, ויאושר על ידי היועץ המשפטי לממשלה:
 הוראות לעניין הגשת בקשה לקבלת סיוע;
 אופן השימוש בפרטי המידע הדרושים, החזקתם, שמירתם ומחיקתם;
 ההנחיות הקליניות של נציג משרד הבריאות לעניין מגע קרוב עם חולה, כפי שהן בתוקף מזמן לזמן;
 אמות מידה לקביעת מקרים פרטניים וייחודיים לפי ;
 הוראות לעניין טיפול בהשגות לפי ;
 הוראות לעניין החרגת העברתם של פרטי בקשה לקבלת סיוע של חולה שהוא עיתונאי.
 
 נוהל משרד הבריאות או כל שינוי בו יפורסם בהקדם האפשרי באתר האינטרנט של משרד הבריאות.

 בהפעלת סמכויות השירות לפי חוק זה, לא יעמוד השירות בקשר כלשהו עם חולה או עם אנשים שבאו במגע קרוב עם חולה.
 השירות לא יעסוק בפעילות פיקוח ואכיפה על הפרת חובת בידוד לפי צווי הבידוד, ולא יסייע לפעילות כאמור.

 הממשלה תמנה צוות שרים שיכלול את ראש הממשלה, ראש הממשלה החלופי, שר הבריאות, שר המשפטים, שר המודיעין ושרים נוספים כפי שתחליט (בחוק זה – צוות השרים), לבחינת הצורך בהמשך ההסתייעות בשירות לפי חוק זה, בהתחשב במצב התחלואה בישראל בשל נגיף הקורונה החדש, בתרומת תוצאות פעולות הסיוע לצמצום התפשטות המחלה ובקיומן של חלופות להסתייעות כאמור, והכול בהתחשב, בין השאר, בפגיעה בזכות לפרטיות; לפני הצוות תונח חוות דעתה של הרשות להגנת הפרטיות במשרד המשפטים בעניין זה.
 צוות השרים ידווח לממשלה על ממצאיו והמלצותיו לגבי הנושאים שבחן לפי סעיף קטן (א), כדי שהממשלה תבחן את הצורך בהמשך ההסתייעות בשירות לפי חוק זה.

 משרד הבריאות יעמיד לשימוש הציבור טכנולוגיה לאיתור מי שהיו במגע קרוב עם חולים לשם צמצום התפשטות נגיף הקורונה החדש (בסעיף זה – טכנולוגיה אזרחית), וכן יפיץ את הטכנולוגיה האזרחית ויקדם את השימוש בה בקרב הציבור הרחב בישראל.
 התקנת טכנולוגיה אזרחית והשימוש בה ייעשו רק בהסכמתו מדעת של המשתמש ומתוך רצונו החופשי; השימוש בטכנולוגיה יהיה ללא תשלום.
 שר הבריאות יגבש תכנית לאומית לעידוד הציבור להשתמש בטכנולוגיה האזרחית ויבטיח את התקציב הדרוש למימושה.
 שר הבריאות רשאי להתקין תקנות לעניין ביצועו של סעיף זה.
 טכנולוגיית האיתור תועמד לשימוש הציבור בתוך שבעה ימים מיום פרסומו של  (בסעיף זה – יום הפרסום); גיבוש התכנית הלאומית לעידוד השימוש בטכנולוגיה והקצאת התקציב למימושה יושלמו בתוך 14 ימים מיום הפרסום.
 

 השירות ישמור את פרטי הבקשה לקבלת סיוע ואת פרטי המידע הדרושים, במחשבי השירות בלבד, ובנפרד מכל מידע אחר המוחזק בידי השירות לפי כל דין.
 מידע כאמור בסעיף קטן (א) יישמר לתקופה של 14 ימים מיום העברת פרטי המידע הדרושים לגורם מוסמך במשרד הבריאות לפי  או עד תום תקופת תוקפו של חוק זה, לפי המוקדם, ובתום התקופה – יימחק; כל מידע אחר שנוצר בעת עיבוד המידע הטכנולוגי כאמור  – יימחק מיד.

 השירות יעשה שימוש בפרטי בקשה לקבלת סיוע ובפרטי המידע הדרושים לצורך ביצוע פעולות הסיוע בלבד.
 ראש השירות או מי שהוא הסמיך לכך יסמיך בעלי תפקידים בשירות לצורך ביצוע פעולות סיוע (בחוק זה – גורמים מוסמכים בשירות); הגורמים המוסמכים בשירות, והם בלבד, יהיו רשאים לבצע את פעולות הסיוע ויהיו מורשי גישה לפרטי בקשות לקבלת סיוע ולפרטי המידע הדרושים.
 בעל תפקיד יוסמך לפי סעיף קטן (ב) לאחר שחתם על טופס התחייבות לשמירה על סודיות שבו הובהרה לו המשמעות הפלילית של שימוש במידע בניגוד להוראות חוק זה.
 מידע לגבי פעולות שביצעו גורמים מוסמכים בשירות לפי הוראות חוק זה יתועד באופן ממוחשב בשירות.

 פרטי המידע הדרושים יישמרו במשרד הבריאות בדרך שתבטיח את אבטחת המידע, את סודיותו ואת חיסיון נתוני הזיהוי של החולים או של האנשים שבאו במגע קרוב עם חולה.
 בתום תקופת תוקפו של חוק זה ימחק משרד הבריאות את פרטי המידע הדרושים שהועברו אליו על פי בקשות לקבלת סיוע.
 על אף האמור בסעיף קטן (ב), משרד הבריאות רשאי לשמור פרטי מידע כאמור באותו סעיף קטן לתקופה שלא תעלה על 60 ימים לאחר תום תקופת תוקפו של חוק זה, לצורך תחקיר פנימי של הפעולות שביצע לצמצום התפשטות המחלה.
 נציג משרד הבריאות יוודא את ביצוע מחיקת פרטי המידע כאמור בסעיף זה.

 המנהל הכללי של משרד הבריאות יסמיך בעלי תפקידים במשרד הבריאות לעיין בפרטי המידע הדרושים, כולם או חלקם (בחוק זה – גורמים מוסמכים במשרד הבריאות), בהתאם לנדרש לשם מילוי תפקידיהם לפי חוק זה, כמפורט להלן:
 טיפול בבקשות לקבלת סיוע;
 קבלת פרטי המידע הדרושים;
 ביצוע הפעולות הדרושות לשם משלוח הודעות לחולים לפי  או משלוח הודעות לאנשים שבאו במגע קרוב עם חולים לפי ;
 טיפול בהשגות לפי ;
 אבטחת המידע כאמור ;
 בקרה, פיקוח או דיווח על ביצוע הוראות חוק זה.
 בעל תפקיד יוסמך לפי סעיף קטן (א) לאחר שחתם על טופס התחייבות לשמירה על סודיות שבו הובהרה לו המשמעות הפלילית של שימוש במידע בניגוד להוראות חוק זה.
 לנציג משרד הבריאות ולגורמים המוסמכים במשרד הבריאות, ולהם בלבד, תהיה גישה לפרטי המידע הדרושים.

 השירות לא יעביר כל מידע שהתקבל לפי חוק זה, למעט העברת פרטי המידע הדרושים למשרד הבריאות לפי .
 משרד הבריאות לא יעביר מידע שקיבל מהשירות לפי חוק זה, למעט העברת מידע לפי כל דין על כך שאדם נכלל ברשימת החייבים בבידוד כאמור .

 אדם שהגיע אליו מידע לפי חוק זה, למעט מידע על כך שאדם נכלל ברשימת החייבים בבידוד, ישמרנו בסוד, לא יגלה אותו לאחר ולא יעשה בו כל שימוש, אלא לצורך ביצוע הוראות חוק זה.
 מידע כאמור בסעיף קטן (א) יהיה חסוי בפני כל אדם, לא ייעשה בו שימוש לצורך הליך משפטי, לרבות חקירה על פי דין, ולא יתקבל כראיה במשפט.
 בסעיף זה, ”רשימת החייבים בבידוד“ – רשימה שמנהל משרד הבריאות, הכוללת את פרטיהם של אנשים החבים בבידוד מכוח צווי הבידוד.

 ראש השירות ידווח בכתב לוועדת החוץ והביטחון, אחת לשבוע, על כל אלה:
 מספר החולים שלגביהם התבקש השירות לעבד מידע טכנולוגי על פי בקשה לקבלת סיוע;
 מספר האנשים שאת פרטי המידע הדרושים לגביהם העביר השירות למשרד הבריאות בשל הימצאם במגע קרוב עם חולה, על פי בקשה לקבלת סיוע;
 אירועים מיוחדים ותקלות בהפעלת סמכויות השירות לפי חוק זה, ודרך הטיפול בהם; היה המידע כאמור מסווג – יועבר הדיווח לוועדת הכנסת לענייני השירות;
 סטטוס מחיקת המידע לפי .
 נציג משרד הבריאות או מי מטעמו ידווח בכתב לוועדת החוץ והביטחון, אחת לשבוע, על כל אלה:
 מספר החולים שלגביהם התבקש השירות לעבד מידע טכנולוגי על פי בקשה לקבלת סיוע;
 מספר האנשים שלהם הודיע משרד הבריאות כי היו במגע קרוב עם חולה לפי הוראות ;
 מספר האנשים שנמצא כי היו במגע קרוב עם חולה, ומתוכם –
 מספר האנשים שנמצא כי היו במגע קרוב עם חולה על בסיס פעולות הסיוע בלבד;
 מספר האנשים שנמצא כי היו במגע קרוב עם חולה הן על בסיס פעולות הסיוע והן על בסיס חקירה אפידמיולוגית;
 מספר האנשים שנמצא כי היו במגע קרוב עם חולה על בסיס חקירה אפידמיולוגית בלבד;
 מספר האנשים שנמצא כי היו במגע קרוב עם חולה על בסיס מידע שהגיע ממקור אחר;
 מספר החולים החדשים שאובחנו באותו שבוע וכן מספר החולים מתוכם –
 שאותרו על בסיס פעולות הסיוע בלבד;
 שאותרו הן על בסיס פעולות הסיוע והן על בסיס חקירה אפידמיולוגית;
 שאותרו על בסיס חקירה אפידמיולוגית בלבד;
 שאובחנו כחולים ולא אותרו על בסיס פעולות סיוע או חקירה אפידמיולוגית;
 הפעולות שביצע משרד הבריאות בהתבסס על פרטי המידע הדרושים שהועברו אליו מהשירות;
 אירועים מיוחדים ותקלות בפעולות משרד הבריאות לפי חוק זה, ודרך הטיפול בהם;
 מספר ההשגות שהוגשו למשרד הבריאות לפי , אופן הטיפול בהשגות כאמור, וכן מספר ההשגות שלאחר בחינה חוזרת של הנתונים נמצא כי מידע שנכלל בבקשה לקבלת סיוע היה שגוי או לא מדויק;
 מספר האנשים שהתקינו טכנולוגיה אזרחית כאמור , מספר האנשים השוהים בבידוד בעקבות התראה שקיבלו באמצעות הטכנולוגיה והתקציב שהוקצה לקידום השימוש בטכנולוגיה.
 ראש אגף בשירות ונציג משרד הבריאות או מי מטעמו ידווחו בכתב, כאמור בסעיפים קטנים (א) ו־(ב), אחת לשבוע, גם ליועץ המשפטי לממשלה.
 נציג משרד הבריאות ידווח בכתב לוועדת החוץ והביטחון וליועץ המשפטי לממשלה על סטטוס מחיקת המידע לפי , בתוך שבוע מהמועד שנקבע .

 אדם שגילה מידע שהגיע אליו לפי חוק זה, או עשה בו שימוש, בניגוד להוראות , דינו – מאסר שלוש שנים.

 במילוי הוראות חוק זה יחולו על השירות ועל עובדיו הוראות .
 אין בחוק זה כדי לגרוע מאחריותו או מסמכותו של כל גוף אחר לפי כל דין.

 ראש הממשלה ממונה על ביצוע חוק זה.
 

 ביום תחילתו של חוק זה יראו כאילו ניתנה הכרזה לפי  שתוקפה 21 ימים.
 הוראות  לעניין שמירה ומחיקה של פרטי בקשה לקבלת סיוע ופרטי המידע הדרושים יחולו גם על פרטי בקשה לקבלת סיוע ופרטי המידע הדרושים שהתקבלו, נאספו, עובדו או נשמרו לפני תחילתו של חוק זה לפי החלטת הממשלה מס׳ 4950 מיום ו׳ בניסן התש״ף (31 במרס 2020), כפי שהוארכה בהחלטת הממשלה מס׳ 5029 מיום ו׳ באייר התש״ף (30 באפריל 2020), בהחלטת הממשלה מס׳ 5051 מיום י״א באייר התש״ף (5 במאי 2020) ובהחלטת הממשלה מס׳ 23 מיום ג׳ בסיוון התש״ף (26 במאי 2020).
 בעלי תפקידים בשירות או בעלי תפקידים במשרד הבריאות שהוסמכו לפי החלטת הממשלה מס׳ 4950 מיום ו׳ בניסן התש״ף (31 במרס 2020), והסמכתם לא בוטלה עד יום תחילתו של חוק זה, יראו אותם כגורמים מוסמכים בשירות או כגורמים מוסמכים במשרד הבריאות, לפי העניין.
 עד לאישור היועץ המשפטי לממשלה לנוהל השירות לפי  ולנוהל משרד הבריאות לפי , יחולו הנהלים בעניין זה שאישר היועץ המשפטי לממשלה לפי החלטת ממשלה מס׳ 4950 מיום ו׳ בניסן התש״ף (31 במרס 2020), בשינויים המחוייבים.

 חוק זה, למעט  ,  , יעמוד בתוקפו עד יום ז׳ בשבט התשפ״א (20 בינואר 2021).
 

 בנימין נתניהוראש הממשלה
 ראובן ריבליןנשיא המדינה
 יריב לויןיושב ראש הכנסת

בוט חוקים